เรื่องร้องเรียน: พบปัญหารถขนดินและหิน ที่กำลังก่อสร้างหมู่บ้าน ทำดินและหินหล่นเต็มพื้นถนนนิมิตใหม่ ทุกวัน ส่งผลให้เกิดเกิดฝุ่น และ เศษดิน/หินตกค้างบนถนนเป็นระยะทางกว่า 500 เมตร ส่งผลต่อการสัญจร
การดำเนินการของเจ้าหน้าที่: 24 ส.ค. 66 09.00 น. สำนักงานเขตมีนบุรีได้ร่วมกับผู้ประกอบการดำเนินการล้างทำความสะอาดผิวการจราจรบริเวณด้านหน้าโครงการหมู่บ้าน พร้อมได้ออกคำสั่งให้ผู้ประกอบการระงับการถมดินไว้ จนกว่าจะดำเนินการปรับปรุงแก้ไข ไม่ก่อเหตุเดือดร้อนรำคาญแก่ผู้อื่น โดยให้นำหินคลุกบดอัดบนถนน และจัดทำที่ฉีดล้างล้อรถก่อนออกสู่ถนนสาธารณะ เพื่อป้องกันเศษดินติดล้อตกหล่นบนถนน ทั้งนี้เจ้าหน้าที่จะตรวจตรา กวดขันอย่างต่อเนื่องไม่ให้เกิดความเดือดร้อนแก่ประชาชนอีก
ความเห็นของผู้แจ้ง: ขอบคุณสำหรับการแก้ปัญหาอย่างเร่งด่วน ทำให้ลดการเกิดอุบัติเหตุและฝุ่นดิน
พื้นที่: แขวงมีนบุรี เขตมีนบุรี กรุงเทพมหานคร